kardosdrur/scandi-wiki huggingface dataset:
Kobberopstanden

Kobberopstanden, også kendt som Moskvaopstanden i 1662 var en stor opstand i Moskva, Rusland den 25. juli 1662 imod den økonomiske tilstand i Rusland.

Begyndelsen 
Forud for opstanden var gået en periode hvor den russiske økonomi gradvist blev dårligere og dårligere primært grundet krige med Polen og Sverige og kraftigt øgede skatter. I 1654 besluttede det russiske parlament at begynde at udstede kobbermønter i store mængder på lige fod med sølvmønter. Dette medførte en kraftig devalusering af kobbermønterne som igen medførte hamstring og ågerpriser på de vigtigste produkter samt masseproduktion af falske kobbermønter hvori embedsmænd var involveret. I 1662 var Rusland allerede i finansiet krise.

Nogle få dage før opstanden havde der allerede cirkuleret rygter og de såkaldte sorte lister, som indeholdt navnene på de ansvarlige for det økonomiske morads. Disse lister blev pludselig opsat i flere områder i Moskva natten til den 25. juli. De inkluderede navnene på "forrædere" som boyaren Miloslavsky, okolnichyen Fyodor Rtishchev og Bogdan Khitrovo, diakken D.M.Bashmakov, handelsmændene V.G.Shorin og S.Zadorin samt andre. Alle disse mennesker blev anklaget for at være skyld i det økonomiske kollaps efter introduktionen af kobbermønter og for at have hemmelige bånd til det katolske Polen.

Opstanden og undertrykkelsen af den 
Kobberopstanden begyndte tidligt om morgenen den 25. juli og fortsatte til ud på eftermiddagen. Op imod 10.000 tog part i den civile opstand primært moskovitter. Efter at have læst deres erklæring tog de mod Kolomenskoye for at mødes med zar Alexei Mikhailovich. De forlangte at "forræderne" blev overleveret til folket og at der blev taget skridt imod en stabilisering af økonomien. Zareb og boyarerne lovede at sænke skatterne og foretage en undersøgelse i overensstemmelse med erklæringen præsenteret af den vrede hob. Lederne troede zaren og tog tilbage til Moskva hvor folk i mellemtiden var ved at ødelægge de mest hadede købmænds hjem. De to grupper af oprører mødtes halvvejs mellem Moskva og Kolomenskoye hvor de tog tilbage til zarens residens. Da de nåede dertil havde zaren samlet en hær (6.000-10.000 soldater) for at modstå oprørerne. Alexei Mikhailovich beordrede at opstanden skulle nedkæmpes uden nåde. Som resultat heraf blev op imod 1.000 dræbt, hængt eller druknet i Moskva-floden. Flere tusinde blev arresteret og senere sendt i eksil efter en brutal undersøgelse.

Selvom opstanden kun varede en dag indgød det frygt hos topembedsmændene og i 1663 gik man bort fra at bruge kobbermønter.

Se også 
 Saltopstanden
 Pestopstanden

Opstande i Rusland
Metro-Goldwyn-Mayer cartoon studio

Metro-Goldwyn-Mayer Cartoons var den interne afdeling af Metro-Goldwyn-Mayer (MGM) under den amerikanske animations gyldne tid. Aktiv fra 1937 og frem til 1957, producerede studiet animerede korte tegnefilm, som skulle akkompagnere MGMs spillefilm i Loew's Theaters, heriblandt de populære karakterer Tom & Jerry, Droopy og Barney Bear.

Etableret i 1937
Filmselskaber fra USA
Virksomheder i Los Angeles
Herb Powell

Herbert Powell (eller Herb, som man kalder ham) er en figur fra Simpsons-universet.

Herb er Homers halvbror fra Detroit. Hans far er bedstefar Simpson, og hans mor er en prostitueret fra et karneval. Han brugte starten af sin barndom i Shelbyvilles børnehjem, hvorefter han blev adopteret af Hr. og Fru Powell. Han ejede en bilfabrik, indtil Homer blandede sig og fik hans firma til at gå konkurs. Det seneste vi har hørt til Herb var at han var bums i Detroit, indtil han fik en ide som skulle gøre ham rig igen. Imidlertid manglede han penge, så han tog til Springfield for at bede sin bror Homer om at låne ham 2000 dollars til hans ide. Vi fandt ud af at opfindelsen var en baby-oversætter som virkede. Herb fik hurtigt sin formue igen, hvorefter han takkede Homer ved at forære ham en vibratorstol. Han kan stadigvæk ikke lide Homer, men er ham taknemlig. Hvad han laver nu vides ikke.

Skuespilleren Danny DeVito lægger stemme til manden som Homer kalder sin bror.

Eksterne henvisninger 

Figurer i The Simpsons
Massoud Barzani

Massoud Barzani (kurdisk مه‌سعوود بارزانی, Mesûd Barzanî) (født 16. august 1946) er den 1. præsident i Kurdistan Regional Government i Irak og leder af Kurdistans Demokratiske Parti i Irak. Barzani blev født i Mahabad, i den Iranske del af Kurdistan. Han har fem sønner og tre døtre. Han overtog lederskabet af Kurdistans Demokratiske Parti efter at hans far, den kurdiske Mulla Mustafa Barzani, der døde 1. marts 1979. Efter 2003 hvor regimet i Irak styrtede sammen, blev han ved et demokratisk valg, af det Kurdiske Regionsparlament udpeget som præsident for regionen i 2006, som ligger i det nordlige Irak.

Politikere fra Kurdistan
Humvee

Humvee, transskription af HMMWV (High Mobility Multi-purpose Wheeled Vehicle), også kaldet hummer (udtales "hommer"), er et terrængående køretøj.

Den militære HMMWV findes i mange forskellige versioner, fra feltambulance til opklaringskøretøj. Der kan monteres forskellige våbensystemer på den, fx M2 maskingevær, TOW antitank missil eller MG3 maskingevær.
Der findes også forskellige grader af pansring, de første versioner var upansrede, men specielt irakkrigen har ført til versioner med tungere pansring, som beskyttelse mod vejsidebomber og håndvåbenild.

Humvee er bygget til USA's forsvar, men da skuespilleren og guvernøren Arnold Schwarzenegger blev fascineret af H1’eren, købte han et eksemplar, hvilket gjorde modellen populær som gadebil under navnet Hummer. Siden skabte firmaet H2’eren og H3'eren. 
I dag er bilen et populært off-road køretøj. Men også et køretøj som folk, der gerne vil vise sig frem, kan lide.

Se også 
 Transport

Ekstern kilde/henvisning 

 globalsecurity.org/military/systems/ground/hmmwv.htm
 humvee.net/
 hummer.com
 HMMWV Technical Manuals 
 HMMWV beskrivelse – fra U.S.Army Factfiles

Militærkøretøjer
Terrænkøretøjer
Biler efter karrosseri
Saltopstanden

Saltopstanden, også kendt som Moskvaopstanden i 1648, var en opstand i Moskva i 1648 som blev udløst af regeringens udskiftning af forskellige skatter med en saltskat for at fylde statskassen op.

Opstande i Rusland
Oktet

Oktet har flere betydninger:

Oktet (musik) – et musikensemble med 8 deltagere.

Oktet (dataenhed) – en dataenhed med 8 bit. Betegnelsen "byte" bruges ofte som synonym.
Farinelli

Farinelli var kunstnernavnet for kastratsangeren Carlo Broschi (født 24. januar 1705, død 15. juli 1782).

Han var født i Apulien (Puglia) i Italien i en lavadelig familie og blev kastreret som dreng for at fastholde sin lyse og smukke stemme. Kunsternavnet skulle stamme fra en italiensk dommer.

I sit voksenliv turnerede han over hele Europa og opnåede stor berømmelse.

Flere film fortæller om hans historie, heriblandt Farinelli fra 1994.

Eksterne henvisninger 

 Carlos Broschi (sp)  af Eugène Scribe
 Farinelli Study Centre 
 Castrato superstar disinterred  (hentet 8. maj 2008)

Sangere fra Italien
Nederlandske regenter

Dette er en liste over nederlandske regenter. Listen omfatter af historiske årsager også statholdere af huset Oranje-Nassau. Slægten sidder i dag som monarker på den nederlandske trone. Det er dog vigtigt at bemærke, at statholderne tjente som valgte embedsmænd i De Forenede Nederlandes semi-uafhængige provinser. De bør derfor ikke opfattes som regerende monarker i traditionel forstand.  

Kimen til det nederlandske monarki blev lagt i 1559, da Filip 2. af Spanien udnævnte Vilhelm 1. af Oranien til statholder i Holland, Zeeland og Utrecht. Vilhelm sluttede sig imidlertid hurtigt til det nederlandske oprør mod Spanien og blev erklæret fredløs. I 1572 udnævnte generalstaterne ham til statholder i oprørsprovinserne Holland og Zeeland. I 1581 erklærede de fleste nederlandske provinser sig for uafhængige under et stort rådsmøde i Haag. Statholderens repræsentative rolle blev herefter forældet, men embedet blev ikke desto mindre bevaret i de provinser, der nu slog sig sammen i Republikken De Syv Forenede Nederlande. Alle efterfølgende statholdere nedstammede enten fra Vilhelm 1. eller dennes bror, Johan 6 af Nassau-Dillenburg.   

I 1795 blev den nederlandske republik styrtet af Napoleon, som i dens sted grundlagde den franske vasalstat Den Bataviske Republik. I 1806 udnævnte Napoleon sin bror Ludvig til konge af Holland. Fire år senere blev Nederlandene endegyldigt indlemmet i det franske kejserrige, men allerede i 1813 blev franskmændene besejret og fordrevet af koalitionsstyrkerne. Nederlænderne bad herefter Vilhelm Frederik, den sidste statholders søn, om at lede den nye regering. Han blev i den forbindelse udråbt til "suveræn fyrste af De Forenede Nederlande". I 1815 ophøjede Vilhelm Nederlandene til kongedømme. Han besteg selv tronen som kong Vilhelm 1. af Nederlandene.

Nederlandenes nuværende regent er kong Willem-Alexander. Han besteg tronen 30. april 2013.

De Forenede Nederlande (1581-1795)

Statholdere af huset Oranje-Nassau

Statholdere af huset Nassau 
I modsætning til i de fleste andre nederlandske provinser kom statholderne i Friesland, Groningen og Drenthe primært fra huset Nassau. Denne tradition begyndte med Johan 6., Vilhelm 1.s bror.

Kongeriget Holland (1806-1810)

Huset Bonaparte

Fyrstendømmet De Forenede Nederlande (1813-1815)

Huset Oranje-Nassau

Kongeriget Nederlandene (1815-)

Huset Oranje-Nassau

Noter 

 
Lister over regenter
Emmaboda

Emmaboda er hovedby i Emmaboda kommune, Kalmar län, Småland, Sverige.

Da byen ligger midt mellem Växjö, Kalmar og Karlskrona med ca. 60 km til hver, deles Kust till Kust-strækningen fra Göteborg over Växjö i Emmaboda, med en bane til Kalmar og en anden til Karlskrona.

Emmaboda er mod øst vokset sammen med Lindås og har to store virksomheder, ITT Flygt og Emmaboda Glasverk. Desuden er der mange små og mellemstore virksomheder. Byen er en del af Glasriget.

Emmaboda er kendt for sin festival, der finder sted den anden weekend i august.

Forfatteren Vilhelm Moberg blev født i Emmaboda kommune i landsbyen Moshultamåla i 1898. Mange af hans romaner skildrer Emmaboda og omegn.
Rodvigsballe

Rodvigsballe er en gammel gård, der nævnes i 1531 som Raadisballe og 1535 som Rudisballe. Gården Ligger i Grædstrup Sogn i Horsens Kommune. Rodvigsballe Avlsgård er på 513 hektar med Dauding Østergård og Bjerregård.

Ejere af Rodvigsballe 
 (1531-1558) Kronen
 (1558-) Jens Bang
 (-) Kirsten Andersdatter Vinter gift Bang
 (-1711) Herredsfoged Jens Andersen
 (-1846) Forskellige ejere
 (1846-1886) Politikeren, etatsråd J.P. Chr. Holst - hovedbygning i 2 etager blev opført i 1860
 (1886-1890) P. von Scholten (barnebarn)
 (1890-1892) Elisabeth Jensen / Louise Jensen
 (1892-1905) P. Schmidt-Madsen, købmand i Horsens (købt ved auktion)
 (1905) P. Schmidt-Madsens konkursbo
 (1905-1940) J.C. Lassen 
 (1951-1979) P. Salskov-Iversen, (skov og hovedbygning)
 (1979- ) Sigrid Søgaard Mortensen, (skov og hovedbygning)
 (1940-1990) Forskellige ejere
 (1990-2005) Karl Skeldal
 (2005-) Karl Skeldal / Mikael Skeldal / Thomas Skeldal.( Avlsgård og marker).

Rodvigsballe trinbræt 
Rodvigsballe fik 1. august 1955 et trinbræt på Horsens-Bryrup-Silkeborg Jernbane. Et bremsehus fra en gammel godsvogn blev opsat som læskur. Banen blev nedlagt 30. marts 1968. Nu går Bryrupbanestien på banens tracé.

Eksterne kilder/henvisninger 
 
 EVP (Erik V. Pedersen): HBS - Stationer

Herregårde i Horsens Kommune
Herregårde i Skanderborg Amt
Moshultamåla

Moshultamåla er en landsby i Algutsboda socken i Emmaboda kommun, Kalmar län.

Landsbyen er Vilhelm Mobergs fødested, hvor han begyndte sit forfatterskab under pseudonymet "Ville i Momåla".

I Moshultamåla findes en pestkirkegård fra 1710–1711.

I Geografiskt-Statistiskt Handlexikon öfver Sverige (1883), beskriver C. M. Rosenberg Moshultamåla som en "By i Algutsboda sogn, Uppvidinge herred, Kronobergs län". Efter en ændring af länsgrænsen tilhører landsbyen nu Kalmar län.

Se også 
 Modala glasbruk

Referencer

Eksterne henvisninger 

 sydsverige.dk: Mobergskolen - Moshultamåla Gamla Skola, hentet 25. august 2017.

Byer i Emmaboda kommun
Seværdigheder i Kalmar län
Peter Laslett

Peter Laslett (18. december 1915 – 8. november 2001) var en britisk historiker. Han studerede ved Cambridge Universitet og producerede BBCs radioprogram Talks 1946-49.

Værker 
 (1965) The World We Have Lost: English Society before the Coming of Industry

Historikere fra Storbritannien
Udvandrerne

Udvandrerne er en romanserie, som består af fire romaner af den svenske forfatter Vilhelm Moberg, og er oversat til mange sprog, deriblandt dansk.

Bøgerne skildrer en gruppe smålandske emigranters lange møjsommelige vej til den Nye Verden under den store udvandring fra Sverige til Nordamerika i 1800-tallet.

Romanserien er filmatiseret på flere sprog. Det første bind, Udvandrerne, er desuden blevet til musicalen Kristina från Duvemåla.

Det danske band Shu-bi-dua udgav sangen "Karl-Oscar" på deres album Shu-bi-dua 6 fra 1979, som omhandler hovedpersonen i serien.

Bøger 
 Utvandrarna (1949)
 Invandrarna (1952)
 Nybyggarna (1956)
 Sista brevet till Sverige (1959)

Derudover findes Din stund på jorden (1963), som er en slags opfølger til serien.

Eksterne henvisninger 

 Vilhelm Moberg – Sveriges största författare – svensksproget hjemmeside om forfatteren

Romaner fra Sverige
Romanserier
Udvandring
Foreningen af Grundtvigske valg- og frimenigheder

Foreningen af Grundtvigske valg- og frimenigheder er en forening ad valg- og frimenigheder som er inspireret af Grundtvigs tanker om kirke og folk. De er i nært slægtskab med sognekirkerne, men er økonomisk uafhængige med udvidet demokrati og selvbestemmelse.
	  	  	 
Foreningen består af 41 selvstændige menigheder, spredt ud over hele landet og med hver sin historie. De fleste grundtvigske valg- og frimenigheder er blevet oprettet i tilknytning til de folkelige bevægelser i 1800-tallet, hvor der blev kæmpet for den enkeltes ret og frihed. Den første frie menighed af grundtvigsk observans blev til i Ryslinge i 1865.

Se også
 Valgmenighed
 Frimenighed

Ekstern henvisning
 Foreningen af grundtvigske valg- og frimenigheders hjemmeside 

Danske kirkelige foreninger
Fingerspil

Fingerspil  er spil med fingrene på en guitar, bruges især om den akkompagnementsform, hvor man spiller strengene med fingrene en ad gangen i stedet for at slå hele akkorden an, det modsvarer klaverspillets brudte akkord. Kaldes også arpeggio, betyder harpeagtigt, da det kan lyde som harpespil. 

En moderne form for fingerspil kaldes fingerpicking.

Guitar
Den Rytmiske Højskole

Den rytmiske højskole er en musikhøjskole og en dansk folkehøjskole, hvis formål er "at drive en folkehøjskole, hvor musikundervisningen – og især rytmisk improvisatorisk musik – har en særlig fremtrædende placering". 

Højskolen startede d. 1. marts 1991. Initiativtagere til at etablere højskolen var Jørgen Høj Nielsen og Per Larsen. Højskolen havde ved starten plads til 62 elever, men i 1993 foretog man en større tilbygning, som betød at elevtallet øgedes til 74. I dag (2021) har skolen plads til 96 elever. Højskolens første forstander var Per Larsen (1991 – 2006). Højskolens første formand var jazzmusikeren Theis Jensen (1991 – 1998).

Højskolen profilerer sig på et højt fagligt niveau indenfor rytmisk musik, sangskrivning og produktion. Skolen har professionelle studier, øvelokaler, koncertscener, og meget andet udstyr. Mange elever bruger skolen som afklaringsforløb i forhold til om de skal leve af den rytmiske musik. 
En del kommer på Rytmisk Musikkonservatorium (rytmekons) eller Musikalsk Grundkursus (MGK), andre bliver fritids- eller professionelle musikere.

Skolen ligger i Jyderup ved Vig i Odsherred Kommune.

Eksterne henvisninger 
 Den rytmiske højskoles website 

Folkehøjskoler i Danmark
Musik fra Danmark
Bygninger, konstruktioner og anlæg i Odsherred Kommune
Etableret i 1991
Udvandringen fra Sverige til Nordamerika

Under udvandringen fra Sverige til Nordamerika i 1800- og starten af 1900-tallet forlod omkring 1,3 millioner svenskere Sverige og flyttede først og fremmest til USA. Rejsen gik med båd over Atlanterhavet.

I Sverige begyndte udvandringen til Amerika så småt i 1840'erne. I begyndelsen af 1850'erne fulgte en mindre udvandringsbølge, som blev efterfulgt af den første masseudvandring i slutningen af 1860'erne, som følge af "nødårene".

Den anden og største udvandringsperiode varede fra 1879 til 1893, og var på sit højeste i årene 1880-82 og 1887-88. Udvandringen fortsatte indtil udgangen af 1920'erne. Under 1. Verdenskrig var udvandringstallene dog lave.

Udvandringen medførte et kontaktnet på tværs af Atlanterhavet med nye påvirkninger. De emigranter, der vendte tilbage til Sverige – omkring 15 procent af dem der var udvandret før 1. Verdenskrig – havde idéer og erfaringer med sig, som de anvendte i hjemlandet.

Totalt regner man med at 1,2 millioner svenskere udvandrede til Amerika, hvilket var cirka en tredjedel af Sveriges befolkning på den tid.

Se også 

 Udvandrerne – romanserie af Vilhelm Moberg
 Utvandrarnas Hus – museum og udvandrerarkiv i Växjö

Sveriges historie
Nordamerikas historie
Udvandring
Godthaabskirken

Godthaabskirken ligger på Nyelandsvej i Frederiksberg Kommune.

Historie 
Kirkens arkitekt var Gotfred Tvede.

Kirkebygningen

Interiør

Alter

Prædikestol

Døbefont

Orgel

Gravminder

Referencer

Litteratur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder/henvisninger 

 Godthåbskirken hos KortTilKirken.dk

Kirker i Frederiksberg Kommune
Kirker i Københavns Stift
Det Classenske Fideicommis
Steel guitar

Steel guitar (også kaldet Hawaiiguitar) er en guitar,  der spilles liggende vandret foran musikeren, der så holder tonerne med et metalrør, hvilket giver en karakteristisk glidende lyd på tonerne. 

Da instrumentet blev importeret fra Hawaii, blev teknikken med slide indoptaget på ordinære guitarer i blues, men selve instrumentet blev anvendt i western swing og gled derfra ind som et rimeligt populært instrument i fyrrernes udgave af countrymusikken, hvor det udvikledes til pedal steel guitar. Den oprindelige stemning var E-A-E-A-C#-E, senere er Open G eller Open A blevet meget populære stemninger.

Pedal steel guitar
Pedal steel guitar er en videreudvikling fra Nashville fra starten af halvtredserne. Man udvidede til ti strenge og satte pedaler til nogle af dem, hvorved man kunne hæve og sænke tonelejet på dem. Instrumentet har været en karakteristisk ingrediens i en stor del af countrymusikken siden.

Der er to almindeligt forekommende stemninger af instrumentet, nogle instrumenter har to gribebrætter, en for hver stemning:
 E9-stemning: H D E F# G# H E G# Eb F#
 C6-stemning: C F A C E G A C E G

Udøverne af instrumentet eksperimenterer med forskellige stemninger.

Fremtrædende musikere er Buddy Emmons og Red Rhodes og veteranen fra Grateful Dead Jerry Garcia, der især brugte den i sit andet band, New Riders of the Purple Sage. I Danmark har Nils Tuxen været foregangsmand for instrumentet.

Eksterne henvisninger 

Brad's page of steel
PedalSteelPages

Guitar
Hawaii
Forlaget i Haarby

Forlaget i Haarby var igennem firserne et lille idealistisk en-mandsforetagende i Haarby på Sydvestfyn, syd for Assens. Forlaget blev stiftet og drevet af lærer og forfatter Poul A. Jørgensen.

Forlagets bogudgivelser var uløseligt knyttet til den hjemlige politiske debat under den kolde krig, men forlaget udgav også både lokalhistorie og politisk-filosofisk litteratur. 

Mange af udgivelserne fra forlaget havde en klar liberal linje. Forlagets formål var først og fremmest politisk, ikke kommerciel.
Selv begrundede Poul A. Jørgensen sin forlagsvirksomhed med, at det i Danmark under den kolde krig var umuligt at opdrive liberal litteratur på grund af en overvejende anti-liberal stemning blandt store dele af den politiske og intellektuelle elite i landet.

Fremtrædende liberale politikere som Uffe Ellemann-Jensen, Anders Fogh Rasmussen og Bertel Haarder stod på forlagets forfatterlister. Forlaget genudgav blandt andet Friedrich Hayeks Vejen til Trældom, Alexis de Tocquevilles Frihed og lighed og André Glucksmanns Herretænkerne.

Forlagets udgivelser kostede ham personligt tæt på en halv million kroner. Bøgerne solgte ikke så godt, som han havde håbet.
Poul A. Jørgensen døde i 1996. Det blev samtidig slutningen på forlagets korte men udgivelsesrige historie.

Forlag fra Danmark
VM i ishockey 1935

VM i ishockey 1935 var det 9. VM i ishockey, arrangeret af IIHF, og det gjaldt samtidig som det 20. EM i ishockey. Turneringen blev spillet 19. – 27. januar 1935 i Davos i Schweiz.

Med 15 deltagende hold, det hidtil højeste antal ved et VM, måtte VM-formatet ændres en smule i forhold til tidligere år. De 15 hold blev inddelt i fire grupper, hvorfra de to bedste i hver gruppe gik videre til mellemrunden, mens resten af holdene måtte tage til takke med at spille om 9.-15.pladsen. I mellemrunden blev der spillet i to nye grupper a fire hold, hvorfra de to bedste i hver gruppe gik videre til finalerunden, der blev afviklet som et gruppespil mellem de fire hold.

Canada vandt endnu en gang verdensmesterskabet. Det var canadiernes 8. VM-titel af ni mulige. Schweiz udnyttede hjemmebanefordelen til at vinde sølvmedaljerne, og dermed også EM-titlen som bedste europæiske hold.

Indledende runde 
De to bedste hold fra hver gruppe gik videre til mellemrunden. Resten af holdene gik videre til placeringsrunde om 9.-15.pladsen.

Placeringsrunde (9.-15.pladsen) 
De syv hold, som ikke gik videre til mellemrunden, spillede om 9.-15.pladsen. De syv hold blev inddelt i to grupper, hvorfra vinderne gik videre til kampen om 9.pladsen, mens resten af holdene blev rangeret efter deres placering i gruppekampene.

Mellemrunde 
De otte bedste hold spillede om fire pladser i finalerunden. De to bedste hold fra hver gruppe a fire hold gik videre, mens de resterende fire hold måtte tage til takke med placeringskampe om 5.-8.pladsen.

Placeringsrunde (5.-8.pladsen)

Finalerunde 
Resultaterne fra indbyrdes kampe mellem hold fra samme mellemrundegruppe blev overført til finalerunden.

Slutstilling 

1935
Sport i 1935
Tolvstrenget guitar

En 12-strenget guitar er en guitar med 6 sæt dobbeltstrenge som en mandolin, så den derfor har tolv strenge i stedet for seks. På de fire dybe strengepar er de to strenge stemt med en oktavs mellemrum, på de to høje stemmer de ens som på mandolinen. Det giver en ekstra kraftig og fyldig lyd.

Brugere af dette instrument er bluessangerne Leadbelly og Blind Willie McTell, folkesangeren Doc Watson på nogen indspilninger, rockguitaristerne Roger McGuinn fra The Byrds og på nogen indspilninger Jimmy Page fra Led Zeppelin. 

Der findes elektriske guitarer med to gribebrætter med hver to sæt strenge, hvor det ene er tolvstrenget, det andet ordinært seksstrenget.

Eksterne henvisninger 

Guitar
Open G

Open G er en guitar stemning, hvor guitaren stemmes D-G-D-G-H-D. Dette vil sige at guitaren er stemt til en G-dur akkord. Dette opnås ved at stemme den sjette, femte og første streng et helt trin ned. Populær stemning til slide guitar.

Guitarstykker i Open G 
 "Spanish FlangDang" med Elisabeth Cotten
 "Bucket of rain" med Bob Dylan.
 "Wild Horses" og "Brown Sugar" med Rolling Stones

Se også 
 guitarstemning

Guitarstemninger
Open A

Open A er en guitarstemning, hvor guitaren stemmes E-A-E-A-C#-E. Dette vil sige, at guitaren er stemt til en A-durakkord. Dette opnås ved at stemme anden, tredje og fjerde streng et helt trin op i forhold til standardstemningen. Da dette giver større spænding i strengene, er det normalt bedre at bruge Open G. Men man kan dog opnå den uden spænding ved at stemme i Open G og sætte capodestra på andet bånd. Det er en populær stemning til slide.

Guitarstemninger
Open Dm

Open Dm are en stemning til guitar, hvor guitaren stemmes D-A-D-F-A-D. Dette vil sige at guitaren er stemt til en D-mol akkord . Dette opnås ved at stemme sjette, tredje, anden og første streng et helt trin ned. Meget anvendt af bluessangeren Skip James 
Guitarstemninger